ಬಾದಾಮಿ ಕೂಲ್ ಡ್ರಿಂಕ್ಸ್ ಕುಡಿದ ನಾಲ್ವರು ಅಸ್ವಸ್ಥ

ತುಮಕೂರು: ಅವಧಿ ಮೀರಿದ ಬಾದಾಮಿ ಕೂಲ್ ಡ್ರಿಂಕ್ಸ್ ಕುಡಿದು ನಾಲ್ವರು ಅಸ್ವಸ್ಥರಾಗಿರುವ ಘಟನೆ ತುಮಕೂರಿನ ಗುಬ್ಬಿ ತಾಲೂಕಿನ ಚೇಳೂರಿನಲ್ಲಿ ನಡೆದಿದೆ.

ಯೋಗೇಶ್, ಆನಂದ್, ಕಿಶೋರ್ ಅಸ್ವಸ್ಥಗೊಂಡ ಯುವಕರು. ಯೋಗೇಶ್, ಆನಂದ್ ಹಾಗೂ ಕಿಶೋರ್ ಚೇಳೂರಿನ ವೆಂಕಟೇಶ್ವರ ಬೇಕರಿಯಲ್ಲಿ ಬಾದಾಮಿ ಕೂಲ್ ಡ್ರಿಂಕ್ಸ್ ಖರೀದಿಸಿದ್ದಾರೆ. ಆದರೆ ಈ ಕೂಲ್ ಡ್ರಿಂಕ್ಸ್‍ನ ಅವಧಿ ಮೀರಿದ್ದು ಅವರು ಗಮನಿಸಲಿಲ್ಲ.

ಬಾದಾಮಿ ಡ್ರಿಂಕ್ಸ್ ಗಮನಿಸದೇ ಕುಡಿದ ಪರಿಣಾಮ ಅಸ್ವಸ್ಥಗೊಂಡಿದ್ದಾರೆ. ಬಾದಾಮಿ ಮಿಲ್ಕ್ ಕುಡಿಯುತ್ತಿದ್ದಂತೆ ಯುವಕರಿಗೆ ತಲೆ ಸುತ್ತು ಬಂದಿದೆ. ಅಲ್ಲದೆ ವಾಂತಿ ಕೂಡ ಮಾಡಿಕೊಂಡಿದ್ದಾರೆ. ಸದ್ಯ ಅಸ್ವಸ್ಥರು ಚೇಳೂರು ಪ್ರಾಥಮಿಕ ಆರೋಗ್ಯ ಕೇಂದ್ರದಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದಾರೆ.